
	1. Základné údaje

	Názov materiálu

	Návrh vyhlášky Ministerstva práce, sociálnych vecí a rodiny Slovenskej republiky o poskytovaní sociálnej služby vo všeobecnom hospodárskom záujme.

	Predkladateľ (a spolupredkladateľ)

	Ministerstvo práce, sociálnych vecí a rodiny Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	

	Predpokladaný termín predloženia na pripomienkové konanie
	november 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	1. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Návrh vyhlášky Ministerstva práce, sociálnych vecí a rodiny Slovenskej republiky o poskytovaní sociálnej služby vo všeobecnom hospodárskom záujme (ďalej len „návrh vyhlášky“), sa predkladá na základe splnomocňovacieho ustanovenia podľa § 61a ods. 22 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 253/2026 Z. z. Poskytovanie sociálnej služby ako služby vo všeobecnom hospodárskom záujme a jej spolufinancovanie z verejných zdrojov upravuje § 61a zákona č. 448/2008 Z. z. o sociálnych službách. Doterajšia právna úprava neobsahuje podrobnosti o spôsobe výpočtu nadmernej náhrady, o rozsahu oprávnených nákladov na poskytovanie sociálnej služby vo všeobecnom hospodárskom záujme ani o náležitostiach podkladov, ktoré poskytovateľ sociálnej služby doručuje ministerstvu. Tieto podrobnosti sa preto v praxi nedali jednotne a overiteľne uplatňovať, čo vytvára riziko nejednotného posudzovania nadmernej náhrady a riziko nesúladu spolufinancovania sociálnych služieb z verejných zdrojov s pravidlami Európskej únie o štátnej pomoci vo forme náhrady za služby vo verejnom záujme podľa rozhodnutia Komisie (EÚ) 2025/2630 zo 16. decembra 2025.

	1. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Hlavným cieľom predkladaného materiálu je ustanoviť finančné podmienky poskytovania sociálnej služby vo všeobecnom hospodárskom záujme tak, aby spolufinancovanie tejto sociálnej služby z verejných zdrojov bolo transparentné, overiteľné a v súlade s pravidlami Európskej únie o štátnej pomoci vo forme náhrady za služby vo verejnom záujme. Prijatím návrhu vyhlášky sa ustanoví spôsob výpočtu nadmernej náhrady vrátane vymedzenia príjmov, z ktorých je financované poskytovanie tejto sociálnej služby, ako úhrnu výnosov a vymedzenia kladného rozdielu medzi úhrnom výnosov a oprávnenými nákladmi, spôsob určenia primeraného zisku a jeho maximálnej výšky, podmienky jeho prenosu do nasledujúceho rozpočtového roka, účely jeho použitia a podmienky preukázania jeho použitia, rozsah oprávnených nákladov a spôsob ich určenia podľa druhu sociálnej služby, formy sociálnej služby a miesta jej poskytovania vrátane maximálnej výšky ročnej celkovej ceny práce na zamestnanca, náležitosti návrhu rozpočtu poskytovania tejto sociálnej služby a náležitosti zúčtovania jej financovania, ako aj rozsah evidencie vedenej poskytovateľom sociálnej služby a postup pri posudzovaní zúčtovania. Výsledným stavom bude jednotné, transparentné a overiteľné posudzovanie finančných podmienok poskytovania sociálnej služby vo všeobecnom hospodárskom záujme a predchádzanie vzniku nadmernej náhrady z verejných zdrojov.

	1. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

· verejní poskytovatelia sociálnych služieb vo všeobecnom hospodárskom záujme,
· neverejní poskytovatelia sociálnych služieb vo všeobecnom hospodárskom záujme,
· prijímatelia sociálnych služieb, obce a vyššie územné celky, Ministerstvo práce, sociálnych vecí a rodiny Slovenskej republiky.

	1. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Alternatívne riešenia okrem nulového variantu neboli posudzované. Ustanovenie podrobností o posudzovaní finančných podmienok poskytovania sociálnej služby vo všeobecnom hospodárskom záujme vykonávacím právnym predpisom vyplýva priamo zo splnomocňovacieho ustanovenia § 61a ods. 22 zákona č. 448/2008 Z. z. o sociálnych službách. Nulový variant, teda nevydanie vyhlášky, by znamenal, že splnomocňovacie ustanovenie zákona zostane nevykonané, spôsob výpočtu nadmernej náhrady, rozsah oprávnených nákladov a náležitosti podkladov doručovaných ministerstvu nebudú ustanovené a poskytovatelia sociálnych služieb ani ministerstvo nebudú mať k dispozícii jednotné a overiteľné pravidlá na zostavenie návrhu rozpočtu poskytovania sociálnej služby vo všeobecnom hospodárskom záujme a na zúčtovanie jej financovania za rozpočtový rok 2027. Tým by vzniklo riziko nesúladu spolufinancovania sociálnych služieb z verejných zdrojov s pravidlami Európskej únie o štátnej pomoci.

	1. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

	1. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie
Ak áno, uveďte, ktorých vplyvov podľa bodu 9 sa goldplating týka:


 




	1. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Preskúmanie účelnosti a účinnosti bude vykonané do dvoch rokov od nadobudnutia účinnosti vyhlášky, a to po vyhodnotení prvého zúčtovania financovania sociálnej služby vo všeobecnom hospodárskom záujme za rozpočtový rok 2027. Kritériami preskúmania budú počet poskytovateľov sociálnych služieb, ktorým vznikla nadmerná náhrada, a jej celková výška, uplatňovanie maximálnej výšky primeraného zisku a účelov jeho použitia, primeranosť maximálnej výšky ročnej celkovej ceny práce na zamestnanca vo vzťahu k vývoju odmeňovania v sociálnych službách a administratívna náročnosť zostavovania návrhu rozpočtu a zúčtovania financovania sociálnej služby.

	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	1. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☒	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne

	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne

	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	1. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Všetky vplyvy predloženého návrhu vyhlášky sú zhodnotené v návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákony, ktorý bol predložený na rokovanie vlády Slovenskej republiky 6. mája 2026. Návrh vyhlášky nezakladá nové, dodatočné ani zmenené vplyvy na rozpočet verejnej správy, na limit verejných výdavkov, na podnikateľské prostredie, na sociálnu oblasť, na životné prostredie, na informatizáciu spoločnosti, na služby verejnej správy pre občana ani na manželstvo, rodičovstvo a rodinu nad rámec vplyvov vyplývajúcich z uvedeného návrhu zákona, preto sú vplyvy v bode 9 označené ako žiadne.

	1. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Mgr. Mária Machajdíková, riaditeľka odboru sociálnych služieb
maria.machajdikova@employment.gov.sk


	1. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Materiál vychádza z právnej úpravy § 61a zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 253/2026 Z. z., z rozhodnutia Komisie (EÚ) 2025/2630 zo 16. decembra 2025, zo swapových sadzieb zverejnených Európskou komisiou na obdobie od 1. júla 2026 do 31. decembra 2026 (desaťročná swapová sadzba v eurách 3,03 %) a z doložky vybraných vplyvov a analýz vplyvov k návrhu zákona uvedenému v bode 10.

	1. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:


	1. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vašim vyhodnotením:



